**האקדח מת מצחוק: מתוך תיקי מחלק משטרה!** (או בקיצור: **האקדח מת מצחוק**; באנגלית: **The Naked Gun: From the Files of Police Squad**) הוא סרט קומי משנת 1988, הראשון בסדרת סרטי "האקדח מת מצחוק" בכיכובם של לזלי נילסן, פריסילה פרסלי, ג'ורג' קנדי ואו. ג'יי. סימפסון. שלושת הסרטים (השניים האחרים הם: "האקדח מת מצחוק ½2: ריחו של הפחד" ו"האקדח מת מצחוק ⅓33: העלבון האחרון") מתארים את הרפתקאותיו של הדמות הראשית אותה מגלם נילסן: קצין המשטרה פרנק דרבין.

סדרת הסרטים מבוססת על הדמות שיצר נילסן בסדרת הטלוויזיה "מחלק משטרה". הגרעין היצירתי המרכזי שמאחורי סדרת הטלוויזיה וסדרת הסרטים כוללת את דייוויד צוקר, ג'ים אברהמס, וג'רי צוקר וכן את פט פרופט.

הסרטים הם קומדיית סלפסטיק מהירת קצב, הכוללת בדיחות רבות הנובעות ממשחקי מילים וכן מהומור ויזואלי.

בסרט זה פרנק דרבין חוקר ניסיון לרצח של נורדברג, אחד הקולגות שלו ביחידת המשטרה. במהלך החקירה דרבין מגלה כי קיימת תוכנית להתנקשות במלכה אליזבת השנייה במהלך ביקורה הצפוי בארצות הברית.

עלילת הסרט
----------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
הסרט עוקב אחרי לוטננט פרנק דרבין, שוטר מצליח, שבתחילת הסרט נשלח לביירות שבלבנון בתחילת הסרט, לישיבה של קבוצה מנהיגים אנטי-אמריקאים המתכננים פעולת טרור אולטימטיבית, אך דרבין מכה ומנטרל אותם. בת זוגו של פרנק בגדה בו וברחה מהארץ.

בינתיים, בלוס אנג'לס, קצין המשטרה נורדברג (או. ג'יי. סימפסון) נכשל בניסיון לטרפד עסקת הרואין משמעותית, המאורגנת על ידי וינסנט לודוויג (ריקרדו מונטלבן), והוא נורה מספר פעמים על ידי אנשיו. לאחר דיווח על המקרה על ידי עמיתו וחברו קפטן אד הוקן (ג'ורג' קנדי), פרנק מבקר את נורדברג בבית החולים. נורדברג כמעט מעולף, ומספק מספר רמזים המחשידים ספינה בבעלותו של לודוויג כמקום ביצוע העסקה. פרנק נפגש עם מדען המשטרה טד אולסן (אד ויליאמס), אשר המציא חיצי הרדמה הנורים מתוך חפתים. פרנק מגלה כי המשטרה חושדת כי נורדברג הוא שוטר מושחת המעורב בעסקאות הסמים, והוקן נותן לו 24 שעות על מנת שיוכל לנקות את שמו של נורדברג.

בעת ביקורו של פרנק בביתו של לודוויג, הוא מתאהב בעוזרת הצעירה שלו, ג'יין ספנסר, שאינה מודעת לפעולותיו הבלתי חוקיות של המעסיק שלה. לאחר שפרנק עוזב את המקום לודוויג נפגש פאפסמיר, ממשתתפי הישיבה שנוטרלה בידי פרנק בביירות, והם מתכננים פעולת התנקשות במלכה אליזבת', בעת ביקורה בארצות הברית, באמצעות ביפר אשר מהפנט אנשים להרגה באמצעות אקדח המונח בקרבת מקום, וכך גם נעשה ניסיון להרוג את נורדברג, אך פרנק מציל אותו.

בינתיים ג'יין מתחילה לצאת עם פרנק והופכת להיות בת זוגו.

בעת ביקורה בארוחה פרנק מבחין בניסיון להרגה, אז הוא נתקל בה בצורה מביכה על השולחן כך שהם גולשים מהשולחן כאשר הם חבוקים. איש אינו מבחין ביורה ופרנק מסתבך ומתפטר מהיחידה המשטרתית. באצטדיון הבייסבול בו מבקרת המלכה, פרנק מתחזה לאחד מהשחקנים, תוך שהוא יודע שאחד מהם יהרוג את המלכה בסיבוב השביעי של המשחק. הוא מציל את המלכה, אך לודוויג בורח עם ג'יין. פרנק דוחף את לודוויג ממקומות הישיבה הגבוהים שבאצטדיון לכביש למטה, והוא נדרס בידי אוטובוס ומכבש ועוברים עליו נגני המלכה. הנגנים לוחצים בטעות על הכפתור שמהפנט אותה להרוג את פרנק, אך פרנק משכנע אותה לא לעשות זאת. בסוף הסרט נורדברג אומר לפרנק שבעוד שבוע ישתחרר מבית החולים ופרנק בטעות מעיף את נורדברג מכיסא הגלגלים שלו אל המגרש.

צוות השחקנים הראשי
------------------

| שם השחקן/ית | שם הדמות | הערות |
| --- | --- | --- |
| לזלי נילסן | לוטננט פרנק דרבין | נילסן גילם דמות זו גם בסדרת הטלוויזיה "מחלק משטרה" |
| פריסילה פרסלי | ג'יין ספנסר |  |
| ג'ורג' קנדי | קפטן אד הוקן |  |
| או. ג'יי. סימפסון | השוטר נורדברג |  |
| ריקרדו מונטלבן | וינסנט לודוויג |  |
| ננסי מרצ'נד | ראש-העיר ברקלי |  |
| ג'אנט צ'ארלס | אליזבת השנייה, מלכת הממלכה המאוחדת |  |

ביקורות ותגובות
---------------

הסרט זכה לביקורות חיוביות באופן כללי, ולציון 89% באתר ריכוז הביקורות Rotten Tomatoes, מתוך 37 ביקורות.

ראו גם
------

* מחלק משטרה
* האקדח מת מצחוק (סדרת סרטים)
* האקדח מת מצחוק ½2: ריחו של הפחד
* האקדח מת מצחוק ⅓33: העלבון האחרון

קישורים חיצוניים
----------------

* "האקדח מת מצחוק: מתוך תיקי מחלק משטרה!", במסד הנתונים הקולנועיים IMDb (באנגלית)
* "האקדח מת מצחוק: מתוך תיקי מחלק משטרה!", באתר נטפליקס
* "האקדח מת מצחוק: מתוך תיקי מחלק משטרה!", באתר AllMovie (באנגלית)
* "האקדח מת מצחוק: מתוך תיקי מחלק משטרה!", באתר Rotten Tomatoes (באנגלית)
* "האקדח מת מצחוק: מתוך תיקי מחלק משטרה!", באתר Box Office Mojo (באנגלית)
* "האקדח מת מצחוק: מתוך תיקי מחלק משטרה!", באתר Metacritic (באנגלית)
* "האקדח מת מצחוק: מתוך תיקי מחלק משטרה!", באתר אידיבי
* "האקדח מת מצחוק: מתוך תיקי מחלק משטרה!", במסד הנתונים הקולנועיים KinoPoisk (ברוסית)
* האקדח מת מצחוק: מתוך תיקי מחלק משטרה!, קדימון הסרט באתר יוטיוב
* אתר למנויים בלבד אורון שמיר, האקדח עדיין מת מצחוק 30 שנה אחרי, למרות הפיל הקטן שבחדר, באתר הארץ, 24 במרץ 2021

הערות שוליים
------------

1. ↑  The Naked Gun: From the Files of Police Squad! (1988) - Box Office Mojo
2. ↑  Harper, Hilliard (1988-11-29). "Creators of a TV Flop Get Just Dessert with Naked Gun". *The Los Angeles Times*. נבדק ב-2010-11-18.
3. ↑  Easton, Nina J. (1988-12-02). "Naked Truth Behind 'Naked Gun' : Direct From the Files of the Play Squad". *The Los Angeles Times*. נבדק ב-2010-11-18.
4. ↑  "The Naked Gun - From the Files of Police Squad!‎", באתר ביקורות הסרטים Rotten Tomatoes (באנגלית)

| סרטי צוקר, אברהמס וצוקר |
| --- |
| סרטים משותפים | סרט מטוגן (1977) • טיסה נעימה (1980) • מחלק משטרה (1982) • סודי ביותר! (1984) • חטיפה נעימה (1986) • האקדח מת מצחוק (1988-1994) |
| סרטי דייוויד צוקר | האקדח מת מצחוק: מתוך תיקי מחלק משטרה! (1988) • האקדח מת מצחוק ½2: ריחו של הפחד (1991) • הכדור מת מצחוק (1998) • הבת של הבוס שלי (2003) • מת לצעוק 3 (2003) • מת לצעוק 4 (2006) • An American Carol‏ (2008) |
| סרטי ג'ים אברהמס | עסקים גדולים (1988) • רוקסי מסובבת את העיר (1990) • לרקוד עם טייסים (1991) • לרקוד עם לוחמים (1993) • טעות בסנדק (1998) |
| סרטי ג'רי צוקר | רוח רפאים (1990) • ראשון האבירים (1995) • מיליונר מי שגומר ראשון (2001) |

|  |  |  |
| --- | --- | --- |
| **הקודם**:**-** | **האקדח מת מצחוק** 1988 | **הבא**:**האקדח מת מצחוק ½2: ריחו של הפחד** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 7702707-3
* VIAF: 210797023
* WorldCat (עם VIAF): 210797023

 |